LidanRubinov/Halacha-QA huggingface dataset:
שאלה: הורדת מוזיקה מאתרים חינמיים: האם מותר להוריד מוזיקה מאתרים שיש להם מוזיקה להורדה בחינם?
תשובה: ניתן להעתיק מוזיקה לקלטות לצורך שמיעה פרטית משום שהחוק מתיר זאת והיוצרים מקבלים על כך פיצוי, אולם אין להוריד למחשב מוזיקה מהאינטרנט. יש מי שמיקל במוזיקה הפרוצה לכל באינטרנט אך פוסקים רבים מחמירים ולדעת כולם ראוי להחמיר בכך. יש מתירים כאשר היוצר א"י.
שאלה: תפילת נשים בבית כנסת: האם כשנשים יושבות בעזרת נשים בבית כנסת, הן אומרות משם את חלקי התפילות כמו שאומרים אצל הגברים? למשל, עונות על קדושה וכדומה.
תשובה: ב"ה לך. זכות גדולה יש לנשים כשהן הולכות לבית הכנסת. על ידי כך התפילה שלהן עולה להיות תפילה בציבור. ולימדו אותנו חכמים שלעולם ישתף אדם את תפילתו עם הציבור. ושתפילת הציבור נשמעת יותר, וכמובן מתווספת לו מעלה של תפילה בבית הכנסת, שבו גם כן התפילות נשמעות יותר, שנאמר "כי ביתי בית תפילה יקרא לכל העמים". עזרת נשים היא חלק מבית הכנסת, והנשים המתפללות בעזרת נשים מצטרפות עם הגברים המתפללים בעזרת הגברים ומרוויחות בכך המון. כמובן שחשוב שהרצון להתפלל בבית הכנסת לא יפגע במחוייבויות הבסיסיות של האשה, שכן האשה לא מחוייבת בתפילה במניין או בבית הכנסת, ולא נכון שרצון לעשות דבר זה יפגע בדברים שהאשה מחוייבת בהם. אשה שמתפללת בבית הכנסת בזמן שיש ציבור של גברים שמתפללים היא מתפללת לפי מה שהם מתפללים ואף מוסיפה את כל הדברים הנאמרים בציבור, כגון עניה על חזרת שליח הציבור, קדיש וקדושה. יהי רצון שה' ישמע לקול תפילותינו ונזכה במהרה לגאולה שלמה. הרב יצחק גרינבלט.
שאלה: תחילת תפלת העמידה: יש משהו שלא ברור לי- האם בתחילת הפסיעה פוסעים קודם שלושה צעדים אחורה ואז שלושה קדימה או רק שלושה קדימה? ובסופה של התפילה, האם משתחווים לפני שלוש הפסיעות לאחור לפני "עושה " או שצועדים אחורה ואז משם כורעים?
תשובה: לפני התפילה יש לפסוע קדימה, כהגשה לתפילה, שלושה צעדים ומתחילים ברגל ימין. את הצעדים לאחור עושים מאחר ולא תמיד יש מקום לצעוד קדימה ולכן צועדים קודם כל אחורה. לאחר התפילה מתחילים ברגל שמאל ופוסעים שלושה צעדים אחורה לפני שאומרים "עושה ", ואז כורעים לצד שמאל ואומרים: "עושה במרומיו", וכורעים לצד ימין ואומרים: "הוא יעשה עלינו", וכורעים לפנים ואומרים: "ועל כל ישראל", וזוקפים: "ונאמר אמן". בסוף התפילה יש לחזור למקום בו התפללת כשהחזן מגיע לקדושה או לקדיש (בערבית) או להמתין בכדי זמן זה אם התפללת ביחידות.
שאלה: מעשר כספים מהשכרת דירות: אני שוכרת מבנה גדול בו מס דירות ומשכירה אותן בשכירות משנה. אני מתגוררת באחת הדירות. האם שווי הדירה שאני מתגוררת בה נחשב כהכנסה ולכן חייבת במעשר? אחד את השאלה, נניח ששווי הדירה בסך 2000 ש"ח. האם על סכום זה אני צריכה להפריש מעשר?
תשובה: הדירה בה את מתגוררת אינה הכנסה.
שאלה: דיני ספר תורה הנמצא בבית: במידה וברצוני להשאיר ספר תורה שרכשתי (נכתב בהזמנתי ועבורי) בביתי - על מנת לקרוא וללמוד בו. מעבר לכך שהוא נמצא שמור בחדר המיוחד לשם קריאה, לימוד, תפילה ביחיד וכדו, האם ישנן ומה הן ההלכות המיוחדות למצב זה של חדר ובו ספר תורה בבית (ואולי הלכות הקשורות לבית בכלל)? ו
תשובה: הספר תורה צריך להיות במקום מכובד.
שאלה: חינוך   אי חינוך ילדנו לצבא שלא כפוף לחוקי התורה:! אני מנפגעי גוש קטיף והאסון הזה פגע בי קשות ברבה מישורים בעיקר נפשיים. אני אישית עשיתי צבא רגיל. אחרי האסון התחלתי לחשוב מה יהיה על הילדים שישרתו ושוב יגיעו למצב דומה בעתיד, אף אחד אבל אף אחד לא יכול להבטיח שתרחיש דומה לזה לא יקרה שוב. יהודים יגרשו יהודים, יהודים יכו יהודים, אחים יפגעו באחיהם ואחים יגורשו מאדמותיהם! אני צריך עצה, האם צריך להמשיך לחנך את ילדנו לשרת או שכבר לא "לדחוף" ולהוביל לכך ולנתב אותם לדרכים אחרות, בפרט שאני מחנכם לדרך של אהבת התורה ולימוד התורה, ויש אותה ב"ה. למען האמת אני ובת זוגי שתחי כבר החלטנו שאי אפשר לסמוך יותר על הצבא ושאין מקום לילדנו בצבא כזה שאינו פועל על פי חוקי תורתנו הקדושה עם כל הצער שבדבר. וכפי שכבר ציינתי אף אחד אבל אף אחד לא יכול להבטיח שתרחיש גוש קטיף לא יחזור על עצמו שוב.(בפרט שאנחנו מקבלים ידיעות בהווה על פינוי ישוב בחומש ע"י חיילים שומרי תורה ומצוות בעיצומה של שבת קודש בטענה של פיקוח נפש ועוד ידיעות). עצם הפנייה שלי מראה אולי שאני אולי לא שלם ולכן ארצה לשמוע את דעת התורה בנושא. מבקש עצה והדרכה בנושא,
תשובה: אני מבין את תחושותיכם הקשות והכואבות מהגרוש מגוש קטיף. הגרוש היה מעשה פשע מרושע ועל כן היה אסור להשתתף בו, וזה הטיל כתם כבד על הצבא. אך מדינת ישראל מוקפת אויבים הרוצים להשמידה ואין קיום למדינה ללא צבא. על כן חובה עלינו לשמור על קיומו של הצבא ולחזק אותו בתפקידו לשמור על עם ישראל והמדינה. ואולם על כל חייל וכל מפקד החובה למלא פקודות הנוגעות לשמירת המדינה מפני אויביה ועל ארץ ישראל שתשאר בידינו. ולא למלא פקודות מרושעות של גרוש יהודים מביתם ומסירת חלקי ארץ ישראל לזרים ח"ו.
שאלה: שירת נשים בשיעור אנגלית: אני משלים בגרות באנגלית דרך הצבא ויש לנו מורה ועוד חיילת שלומדת איתנו (סה"כ בכיתה 14 אנשים). חלק מהלימוד זה שירים באנגלית שכל הכיתה שרה וגם המורה (שומעים אותה יותר מכולם). מה לעשות?
תשובה: זה בעייתי, תתחמק בקטעים של השירה.
שאלה: להוריד תוכנות מאתרים שונים: יש באינטרנט הרבה תוכנות שהם עולות הרבה כסף ואפשר באתרים שונים להוריד אותם בלי לשלם אף שלפי דעתי החברות שמיצרות אותם אוסרות! חברים שלי משתמשים בהם בלי לשלם ואני לא בטוח אם זה גזל, גם אם אני לא פרצתי אותם. האם זה גזל? והאם אשר להשתמש בהם בלי לשלם? אשמח לקבל תשובה
תשובה: ניתן להעתיק מוזיקה לקלטות לצורך שמיעה פרטית משום שהחוק מתיר זאת והיוצרים מקבלים על כך פיצוי, אולם אין להוריד למחשב מוזיקה מהאינטרנט. יש מי שמיקל במוזיקה הפרוצה לכל באינטרנט אך פוסקים רבים מחמירים ולדעת כולם ראוי להחמיר בכך. יש מתירים כאשר היוצר א"י.
שאלה: כהן שמסיבות בריאותיות קשה לו לעלות: בקהילתנו ישנו כהן יחיד. כהן זה מתקשה מאוד בהליכה ובעמידה הוא נעזר ב"הליכון". מסיבה זו הוא גם אינו נושא את כפיו. לאחרונה התחילו להנהיג, שבשבת בשחרית - הוא עולה לתורה, אך במנחה של שבת - הוא יוצא מבית הכנסת, והגבאי מעלה ישראלים לתורה. כיון שהוא מתקשה בהליכה, ולעיתים יש מזג אויר חורפי בחוץ, לפעמים הוא אינו יוצא לגמרי אלא נעמד ליד היציאה. שאלתי היא: א. האם במצב כזה הוא יכול למחול, ויעלו ישראלים והוא יישאר במקומו הרגיל? ב. האם יציאתו מבית הכנסת צריכה להיות גמורה או שעמידה ליד היציאה כמוה כיציאה? אני מודה לכבוד הרב
תשובה: א. הוא אינו יכול למחול על כבוד הכהונה. ב. יצאתו צריכה להיות גמורה, שיעזרו לו לצאת.
שאלה: ברירת מין העובר: היום ניתן באמצעות תהליך של הפריה חוץ גופית,לתכנן את מין העובר. האם מבחינה הלכתית מותר לעשות זאת? חשוב לציין שאני בת ארבעים ואמא לחמש ילדות.
תשובה: אין להתערב במעשה ה' אלא רק כאשר יש צורך רפואי (כגון: במחלות גנטיות העוברות דרך מין אחד). כשם שלך יש רק בנות לאחרת יש רק בנים, האיזון הטבעי מובטח בכך.
שאלה: תיקון בקריאת התורה בטעות שניכרת רק למדקדקים: אל כבוד הרב שליט"א ישנם תיקונים בקריאת התורה הידועים רק למדקדקים, כמו למשל: טעות במילים "אוכלה מצידי" - שווא נח ב-כ, שהכוונה אתה תאכל, לעומת "ואוכלה מציד בני" - שווא נע ב-כ, שהכוונה אני אוכל. הציבור, ופעמים רבות גם הקורא, לא מבינים את ההבדל בין הטעות לתיקון. תיקון כזה עלול להיתפס כתיקון מיותר. א. האם גם במצבים כאלה חובה לחזור, ואם לא חזרו לא יצאו ידי חובה? ב. האם במקום בו הציבור לא סבלני, ועיכובים בקריאה עלולים לגרום למהומה, מותר להקל במצבים כאלה מפני ה? ג. אם נפסוק לחומרא, שטעות כזו מעכבת, כיצד יש להתייחס לכך שבבתי כנסת רבים הקוראים אינם מדקדקים כל-כך, האם לא יצאו ידי חובה וברכותיהם לבטלה? אני מודה מאוד לכבוד הרב!
תשובה: רק טעות המשנה את מובנה של המילה מעכבת.
שאלה: ריבית של הבנק: 1.האם יש הבדל בין הרבית שהבנק גובה בעקבות מינוס בבנק לבין שאר הריביות שהבנק לוקח במקרים אחרים? 2. לגבי מה מתייחס ה"היתר עיסקא"? 3. ומהי הבעיה ההלכתית שיש במינוס בבנק מבחינת ריבית שעליה יש מחלוקת?
תשובה: היתר העיסקה כולל את כל האופציות של הריבית, כולל האוברדראפט. לקיחת ריבית מבנק היא יותר פשוטה מבחינה הלכתית, מכיוון שיש דעות שהבנק הוא לא לווה פרטי אלא חברה עם מניות ולכן אין איסור להלוות לבנק בריבית. לעומת זאת אדם פרטי שלווה כסף מבנק וצריך לשלם להם ריבית (אוברדראפט) צריך יותר להסתמך על ההיתר עיסקה. ולכן מי שיכול עדיף שלא ייכנס לאוברדראפט וכך לא יצטרך להסתמך על ההיתר עיסקה (ההיתר הוא לא 'חלק'). עדיף לקחת כסף מגמ"ח ולא מהבנק.
שאלה: תענית בט"ו בשבט: האם יש להמנע מתענית יום חמישי משובבי"ם השנה הואיל וחל בו ט"ו בשבט? (מדובר במי שיכול לצום וכו ובע"ה לשם שמים)
תשובה: לא שייך לצום בט"ו בשבט.
שאלה: התרת נדרים לאחר מעשה: 1. אם נהגתי במשך כמה זמן לעשות משהו מסויים (ואני כמעט בטוח שלא אמרתי אותו בפה) אבל לאחר מכן אני רוצה להפסיק אותו, האם צריך התרת נדרים? לדוגמה: החלטתי לכמה זמן שאני לא אשתה חלב שהוא לא מהדרין, אני לא זוכר שאמרתי את זה בפה אלא רק חשבתי ועשיתי כך. לאחר כמה שבועות החלטתי שאני רוצה לשתות גם חלב לא מהדרין. האם צריך התרת נדרים? 2. מתי דבר נחשב לנדר גם בלי שאומרים אותו? 3. אם היה נדר כלשהו שעברתי עליו, האם הוא עדיין קיים ואני עדיין צריך לשמור אותו או שמא הוא כבר התבטל ולא צריך לשמור אותו?
תשובה: מנהג טוב שאדם נהג שלוש פעמים ברציפות, גם אם לא אמר במפורש שהוא נודר, אם לא התנה "בלי נדר" נחשב לנדר.
שאלה: בדיקת פירות מחרקים בט"ו בשבט תשע"א: איך לבדוק את הפירות לפני אכילתן?
תשובה: להוראות מכון התורה והארץ בנושא: זהירות מחרקים בשבעת המינים. להוראות שחוברו על פי סיפרי הרב ויא בנושא: ט"ו בשבט ללא תולעים. להוראות בדיקה על פי פסקי הרב לנדא: לחץ כאן. סדר ט"ו בשבט ט"ו בשבט בברכת התורה, www.yeshiva.org.il
שאלה: בדיקה מחרקים: לכבוד הרב דב ליאור האם תולעים שאני לא מצליח לראות בגלל הצבע וכו, האם מותרים באכילה?
תשובה: אם לא יכולים לראות אותם בגלל קטנותם, התורה לא אסרה לאכלם. אם לא רואים אותם בגלל הצבע, יש לנקות אותם.
שאלה: נתינת מעשר כפשטידה: אם הפרשתי תרומות ומעשרות בקריאת שם ולא נתתי את המעשר ראשון ללוי, האם אפשר לתת לו חלק מהאוכל שהכנתי מהירקות? למשל, עשיתי עם הקישואים פשטידה, האם ניתן לתת ללוי חלק מהפשטידה כמעשר ראשון? האם ניתן לעשות כך לכתחילה, כיוון שיותר נחמד לתת ללוי חתיכת פשטידה מאשר חצי קישוא?
תשובה: צריך לתת את המעשר ראשון ללוי ולא תשלומי דמים (פשטידא), ועל כן אין אפשרות אלא לתת את המעשר ראשון ולא אומרים מה לי הן מה לי דמיהן. מכיוון שלא נעים לתת ללוי חצי קישוא צריך לעשות זאת על ידי פעולת הלוואה מראש, ובהסכם מסודר, ואז הנתינה מכובדת ולא מביישת את המקבל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שהחיינו של אם חד הורית בברית: רווקה שילדה בן מתרומת זרע ומעוניינת לעשות ברית לבנה. האם יכולה לברך שהחיינו?
תשובה: כל נושא ההפריה של רווקה לא מקובל על דעת הפוסקים, לכן לא נראה לברך שהחיינו על ילד שנולד בדרך זו. אומנם, לכשיגדל צריכים לחנכו ולגדלו כיהודי לכל דבר ולהעזר בבעלי מקצוע להתגבר על החסך האבהי שיהיה לו, אך בינקותו הברכה לא תורמת דבר לחינוכו.
שאלה: מזוזה בדלת ללא שימוש: ערכנו בדיקת מזוזות בגנים ביישוב והתעוררו שתי שאלות: 1. מקלט בגן ילדים, ומשתמשים בו כמחסן, חילקו אותו לכמה חדרים. בין שניים מהם מחברת דלת הזזה שאין בה כל שימוש והיא מכוסה בחפצים שונים. האם לשים מזוזה? 2. מצאנו כמה וכמה דלתות שאינם בשימוש, בגנים עצמם, אך פעם היה להם שימוש ועתה סגרו אותם וכוסו בחפצים שונים, כגון, פלקטים וארונות, כי מתייחסים אליהם כאל קיר, האם מותר להוריד מהם את המזוזות?
תשובה: 1. מקלט ומחסן אינם צריכים מזוזה כיוון שאינם דירה של כבוד. 2. כל זמן שלא ביטלו את צורת הפתח, זה נחשב שעדיין יש דלת.
שאלה: לבוש האישה בבית: אתמול הייתי בשיעור תורה שם נאמר לנו, הנשים, שאסור ללבוש מכנסיים בבית ויש לחנך את הילדים הקטנים שיראו אותי רק בחצאית. האם זה מעיקר הדין? קשה לי עם זה ואני רגילה ללבוש מכנסיים בבית.
תשובה: כאשר רק בני הבית נמצאים בבית, אין צורך להחמיר.
שאלה: הפקרת פירות לעניין מעשרות: הרב עמיחי יישר כח על התשובות באתר. שכן יש לו עץ בגינה אך אינו מעוניין בפירות. הוא מציע לכל שכן לקחת מה שרוצה. הוא לא מטפל כלל בעץ ובפירותיו, המושלכים ארצה בביזיון. האם יש לפירות דין הפקר ופטורים ממעשרות? האם יש הבדל בין אם הפרי על העץ או נפל ממנו, האם יש הבדל אם הפרי שנפל מוטל ברשותו או ברה"ר (כשהנוף גולש החוצה)?
תשובה: א. לפי הנכתב הוא מציע "לכל שכן לקחת", אחד התנאים של הפקר שיהיה הפקר לכל ולא ישייר לעצמו כלל, ועל כן אם הוא לא נותן לאדם חיצוני שאיננו משכניו וקרוביו לבוא לקחת אין זה הפקר. היחס של בעל החצר לעציו, האם הוא מטפל בעצים או לא, איננו מדד הלכתי ואפילו אם לא מטפל בעצים אבל לא מניח לכל אדם לקחת אין זה הפקר. פרי שנפל אם זה ברשות הבעלים והוא מקפיד אין בכך הפקר, כשאינו מקפיד הרי זה הפקר (מעשר פ"א הי"א), אולם אם זה נפל ברשות הרבים הרי זה הפקר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מפה על שולחן בין בשר לחלב: יש לנו שולחן מעץ בבית שעליו אנו אוכלים גם בשרי וגם חלבי. האם צריך לשים מפה כאשר אוכלים בשרי, למשל, וחלבי ללא מפה למרות שבין הארוחות אני מנקה את השולחן?
תשובה: כיוון שבימינו השולחנות נקיים ואין בהם חריצים כמו שהיה בדורות הקודמים, מספיק לשים מפה או בחלבי או בבשרי.
שאלה: בישול אחר בישול בלח: לכבוד הרב! התימנים גורסים שאין בישול אחר בישול בלח. נאמר לי שזה תופס לגבי מרק, רוטב וכו. אך כששאלתי האם דין כך לגבי מים (שהורתחו מערב שבת), נאמר לי שאוסרים ומעט מאד מתירים לחמם גם מים שהוחמו מערב שבת, בשבת. מה ההבדל בין מים למרק או רוטב? אם מרק או רוטב הותרו, למה הדין שונה במים? מראש, אתם מקרבים המון אנשים בזכות האתר הזה
תשובה: כאשר מבשלים מרק יש בו מים עם ירקות ובשר או דברים אחרים. המים בבישול קיבלו את הטעם וכשהמרק מצטנן הוא פחות טעים לחיך אך נשאר עם הטעם. לעומת זאת כאשר מים מבושלים מצטננים, לא ניכר שום שינוי בינם לבין מים שלא בושלו מעולם.
שאלה: סת"ם ללא עמוד התחלה במגילה: מגילה שנכתבה ללא עמוד ההתחלה ריק, כתיבה בית יוסף, מה הדין?
תשובה: נראה לי שבדיעבד המגילה לא נפסלת.
שאלה: הבנה בתורה הסותרת את ההשקפה: לכב הרב, א. מדוע הקב"ה קבע שכדי לדבר עימו תדיר צריך לפרוש מהאשה (כמשה ע"ה), גם אם המקרה עם משה הוא יחידי, סוף סוף הוא מלמדנו על הכלל שאכן יש טומאה בעניין, אך אם באמת נישואין הם דבר טהור, מדוע היה צריך ה לסדר העולם כך שאין אפשרות גם להיות נשוי וגם להתקרב אליו באופן משמעותי, לכאורה, כדי להעצים את עניין הנישואין וטהרתן דווקא הנשוי היה יכול להגיע למעלות הנ"ל, כשם שא"א לעסוק בקבלה אלא לנשוי וכד. ב. הקביעה בתורה שזבולון לחוף ימים ישכון, לכאורה, זה נותן לגטמציה מלאה לשבט זבולון לומר שהם פטורים מעיקרא מעמל התורה, וציווי: והגית בו וכו אינו חל עליהם!. יבוא היום אדם ויטען שמא הוא מזבולון ובשבילו עסקים זה לכתחילה, ציווי אלוקי מפורש! הייתכן? הרי שו"ע וכל הפוסקים לא חילקו בדיני ת"ת?!
תשובה: אכן יש בזוהר שיעקב אבינו לפני שנשא אשה זכה לנבואה בדרגה נמוכה בחלום, ואחר כך כאשר היה נשוי זכה לנבואה בדרגה גבוהה יותר. כי אדם נשוי הוא שלם יותר. ואולם מעלת הנבואה של משה רבינו היא מעלה עליונה מאד אין דומה לה ולמעלה זו דרושה פרישות וטהרה מיוחדת. ואין ללמוד ממשה רבינו שהיה בדרגה כמלאך שלא אכל ארבעים יום. גם זבולון קבע עיתים לתורה. אך לא עסק רק בתורה אלא גם בפרנסה וכך דרכה של תורה שיהיה אדם חי מיגיע כפיו וקובע עיתים לתורה. ועל זה אמרה הגמרא רבים עשו כרשב"י ולא עלתה בידם. הדרך של רשב"י רק לעסוק בתורה מתאימה רק ליחידים.
שאלה: כלי שני וצחצוח שניים בשבת: הרב 1. קיימא לן שכלי שני לא מבשל אלא קלי בישול. המשנ"ב מביא חיי אדם שסובר שכלי שני ביד נכווית כן מבשל לכו"ע. א. מה הגדרה של יד נכווית? כמה מעלות זה? ב האם הרב פוסק כמו חיי אדם או לא? נפק"מ למים בכלי שני שזה לא קלי בישול, האם מותר בכלי שני? 2. צחצוח שיניים. האם מותר לשטוף את המברשת לאחר הצחצוח הרי זה לכאורה כיבוס? (שרייתו זה כיבוסו). הרב עובדיה מתיר לפני הצחצוח שסובר כשיטת פוסקים שאין כיבוס בכלי נקי ואז המברשת נקייה.
תשובה: מקובל לומר שחום מעל 45 מעלות נחשב יד סולדת. אכן ראוי לא לשטוף את המברשת אחרי השימוש.
שאלה: דגים בחלב בימינו: הב"י בסימן פט כותב שאסור דגים בחלב מדין סכנה. כולם מקשים עליו שכתוב רק בבשר ולא בחלב? יש שתרצו טעות סופר. ויש שתרצו שזה סכנה לפי הרופאים בזמן הב"י. לפי זה, אם אשאל רופא מומחה כיום ויגיד שאין שום בעיה האם הרב יתיר לכתחילה לספרדים לאכול דגים עם חלב? (לכאורה אין בעיה של מנהג: 1. אולי מנהג בטעות. 2. אולי זה לא מנהג אלא פעם חשבו שזה אסור מדין סכנה וכיום חושבים שמותר, והרי אנחנו חוששים לחומרא רק בסתירה בין הרפואה לגמרא ולא לזמנו של הב"י. אשמח עם הרב יתקן אותי)
תשובה: האשכנזים ברובם לא מקפידים על כך. הספרדים נוהגים לאסור אולם רק כמנהג ולא בגלל הסכנה. לכן, לא מערבים לכתחילה חלב ודגים אולם לא מחמירים בכך כמו חלב ובשר.
שאלה: תפילת אישה בביתה: אישה שמתפללת לבד בבית - מה צריכה להגיד לפני עלינו לשבח במקום "ברכו את.". ובשבת לפני תפילת "שמע ישראל.", כשקוראת עם כל הברכות תחילה וסוף?
תשובה: ב"ה שמחתי מאוד לקבל את מכתבך, לראות שאת מתפללת את התפילות בביתך, זה ממש נפלא. אין כמו תפילה לה', כמו קשר חי עם אבינו שבשמים, בשיחה אמיתית, באהבה ובהתמדה. המשיכי כך ושה' ישמע את כל תפילותיך. אדם שמתפלל את התפילה ביחיד לא אומר ברכו את ה' המבורך הואיל ודבר זה תוקן רק כשיש עשרה גברים שמתפללים ביחד ולא ביחיד. בעניין קריאת שמע הדבר שונה במעט, שהוא נובע מכך שאנו אומרים מספר מילים מדוייק בקריאת שמע, ואם אדם מתפלל ביחיד חסרות לו המילים שבהן החזן חוזר על המילים "ה' אלוקיכם אמת". ולכן לפני הקריאת שמע אדם שמתפלל ביחידות מוסיף את המילים "אל מלך נאמן". שיהיה ואשמח לענות עוד על כל שאלה שלך, אף בכתובת האישית שלי. הרב יצחק גרינבלט zahig1 gmail.com
שאלה: הסוסים ביציאת מצרים: בפרשת בא כתוב שכל מקנה מצרים מת ובפרשת בשלח המצרים רדפו אחרי בני ישראל עם סוסים, מניין הגיעו הסוסים?
תשובה: כיוונת בשאלתך לשאלת המדרש. וכך מביאו רש"י (שמות יד ז): "ומהיכן היו הבהמות הללו, אם תאמר משל מצרים, הרי נאמר (שמות ט ו) וימת כל מקנה מצרים, ואם תאמר משל ישראל, והלא נאמר (שם י כו) וגם מקננו ילך עמנו. משל מי היו, מן הירא את דבר ה' (שם ט כ)". כלומר, במכת ברד הזהיר הקב"ה את המצריים שבני האדם והבהמות שלא יהיו מוגנים בבתים - ימותו. המצרים שיראו מה' הכניסו את הבהמות לבתיהם ואלו הבהמות שאיתם רדפו המצרים אחרי בני ישראל ועל כך הוסיפו שם במדרש: "מכאן אמרו טוב שבמצרים הרוג".
שאלה: אסמכתא בשוק פורים: יש שעושים בשוקי פורים וכד מין משחק שאדם צריך לנחש כמה סוכריות, למשל, יש בתוך קופסה ואם צודק זוכה בתכולתה, באופן שמשלם על הזכות לנחש לפני שמנחש. 1) האם יש בעיה של אסמכתא? 2) האם יש הבדל בין אשכנזים לספרדים?
תשובה: 1. כיון שמדובר בהוצאה והכנסה קטנה אפשר להקל. 2. ניתן להקל לשני הצדדים.
שאלה: ערבי פלוגה ומשחקים באבלות: אני בשנת אבל על אימי (ב-30), ויש לי כמה שאלות: 1) האם מותר לברך שהחיינו על פירות חדשים? 2) האם מותר לשחק במשחקי מחשב (בלי מוזיקה)? 3) האם מותר לשחק משחקי חברה (קוביות, קלפים וכד )? 4) האם מותר להיות חלק מערבי פלוגה (בבסיס), ואם כן, באיזו צורה? 5) האם מותר להשתתף בסעודת חג (חגיגית)-בבסיס, בישיבה וכו? 6) האם מותר לשמוע ולספר בדיחות- אם כן מה הגבול? 7) האם מותר לשיר-לעצמי או בבית הכנסת (הכנסת ספר תורה וכד ) ומה הדין בשירי שבת? 8) האם מותר להתקשר לחברים כדי לברכם בברכת חג שמח וכו? חג שמח.
תשובה: 1. אפשר אך רצוי רק בשבת וחג. 2. זמן קצר עד רבע שעה אפשר להקל. 3. לא רצוי. 4. רק אם יש לך תפקיד מרכזי שבלעדיך לא יסתדרו. 5. בחג אפשר להשתתף ללא סייג. 6. רק מעט לא להרבות. 7. אם השתתפותך בבית הכנסת בהכנסת ס"ת חשובה מותר ואז אפשר גם לשיר אבל לא להוביל את השירה.
שאלה: ברכה על פירות ט"ו בשבט: למה מברכים על פירות יבשים בט"ו אם עושים המוציא לפני שאוכלים את הפירות? קודם מברכים על המוציא ואז על הפירות, אבל המוציא פוטר את הברכות שאחריו?
תשובה: זה בדיוק כמו הסימנים של ראש השנה. מאחר ופירות אלו אינם חלק מהסעודה הם לא נפטרים בברכת המוציא. ברכת המוציא פוטרת רק דברים הבאים מחמת סעודה. ולכן מברכים על מנה אחרונה ברכה לפני האכילה.
שאלה: "הנותן ריח טוב בפירות" בהבדלה: האם אפשר לברך בהבדלה על פרי הנותן ריח טוב בפירות?
תשובה: אפשר לברך גם בהבדלה, אמנם לדעת הבן איש חי לא כדאי לברך ברכה זו שיש בה ספק בנוסח הברכה.
שאלה: סדר לימוד תורה מההתחלה: לכם. אני ברוך השם לקחתי על עצמי לקבוע עתים לתורה (אני חילוני) ויכול כרגע רק ללמוד מהבית ולבד לצערי. לכן שאלתי היא האם ישנו סדר מסוים של עם מה מתחילים ומה לאחר מכן, האם ישנו סדר ראשון ראשון ואחרון אחרון דוגמה תורה ואחר כך גמרה?? ב מראש תבורכו מפי א-ל עליון.
תשובה: ב"ה לך מאוד מאוד שמחתי לשמוע שקיבלת על עצמך לקבוע עיתים לתורה. זה ממש נפלא. יהי רצון שתזכה ללמוד את התורה ולקיימה, לזכות להתחבר לאבינו שבשמים מתוך שמחה ומתוך אהבה. תורת ה' היא תמימה, שלמה והיא כולה מלאה אוצרות נפלאים מאוד של קדושה, של חכמה, של טוהר ועונג. ככל שאדם לומד יותר כך הוא מתוודע לאוצר הנפלא הזה של התורה. מגדלותה המיוחדת של התורה היא שכל אחד יכול למצוא בתורה את כל העולם הרוחני שהוא מחפש, את כל מה שהוא רוצה, ממש בתוך התורה. אך לפעמים יש קושי לאדם למצוא את מה שמתאים לו, כמו שלפעמים קשה למצוא מחט בערמה גדולה של תבואה, לכן אחד מהדברים החשובים בעניין הוא שאדם ידע מה הוא מחפש, מה הוא רוצה, ושיהיה לו קשר עם אדם שיוכל להדריך אותו, לכוון אותו איך למצוא את המבוקש שלו בתוך התורה. לכן אנו באתר מנסים לעזור לאנשים לא רק בתשובות לשאלות הלכתיות, אלא גם בהכוונה וביצירת קשרים עם אנשים שיכירו את הפונים באופן ישיר יותר ויוכלו לכוון אותם לפי מה שבאמת מתאים להם. זו היא גם המלצתי, שתכתוב לי מעט יותר פרטים עליך, ואשתדל ליצור לך קשר עם מישהו באיזור המגורים שלך ותוכלו להכיר וממנו תוכל לקבל הדרכה אישית ישירה למה שאתה מבקש. חזור אלי אל האימייל שלי ואשמח לעזור לך. דבר נוסף שיש לנו באתר זה שירות הנקרא "חברותנט" תוכל להתרשם בקישור הבא: קישור ל"חברותאנט". ובינתיים, המלצתי היא לכמה דברים: א. לימוד חומש - כדאי לקחת פירוש פשוט, לדוגמא דעת מקרא. ב. לימוד הלכה - מומלץ ספרי פניני הלכה (נמצאים באתר). ג. לימוד אמונה - יש באתר שיעורים רבים של יסודות אמונה. וכן באתר מכון מאיר. ד. לשמוע שיעורים דרך האינטרנט באתרים השונים. שיהיה בהצלחה ואשמח להמשך קשר. הרב יצחק גרינבלט
שאלה: פרויקט השו"ת: 1. קיים פרויקט השו"ת בהתקן נייד (דיסק און קיי) וישנה אפשרות להפעיל את התוכנה על המחשב ואח"כ להוציא את ההתקן ולהפעיל את התוכנה במחשב אחר מבלי שהדבר יגרום להפסקת התוכנה. רציתי לדעת, האם ניתן לעשות כן במספר מחשבים בבת אחת? מחד, הרי זה נעשה בלי פריצת סיסמאות וכו. מאידך, יוצרי התוכנה לא היו מרוצים מכך. 2. האם הדין שונה כשאני רוצה להשתמש בתוכנה בשטח הישיבה אשר קנתה רשיון לתוכנה זו, ורשאית להשתמש ברשת מחשבים שלה בפרויקט אך לפעמים ישנם בעיות ברשת ואני מעוניין להשתמש בהתקן במחשב שלי?
תשובה: 1. אם עושים זאת לא למטרות רווח אלא לשימוש עצמי, אין בזה בעיה. לכן אם לדוגמא אתה רוצה להשתמש בזה בבית ובמשרד מותר. אולם אסור להעביר לחברים. 2. אם אתה תלמיד בישיבה והתוכנה נקנתה לשימוש של תלמידי הישיבה אז אין בזה בעיה.
שאלה: מזוזה בבנין רב קומות: אני גר בבנין רב קומות. בכניסה לבנין (לובי) יש מזוזה. בשאר הפתחים אין מזוזות. מהי חובתי, באם יש חובה, בקשר לשאר הפתחים. אני מבין שאני כנראה חייב לקבוע מזוזה בפתחים הבאים: 1. בכניסה לחדר המדרגות בקומת הלובי. 2. בכניסה לקומה בה נמצאת דירתי. 3. בכניסה לחניון. וזאת משום שבפתחים אלו אני משתמש. כמו כן, מה בקשר לברכה, באם אני חייב?
תשובה: במידה ויש דלת בכל המקומות שהזכרת יש לקבוע כיוון שאתה משתמש בפתחים אלו. אם אין דלת בפתחים שהזכרת ניתן לסמוך על שיטת הרמב"ם שאין חיוב במזוזה ללא דלת.
שאלה: נטילת ידיים לאחר כניסה לאמבטיה: האם גם אם אני ניכנס לאמבטיה בשביל לקחת משהו או לשטוף ידיים עלי לעשות נטילה?
תשובה: לא.
שאלה: לקנות מחשב ממעשר כספים: האם ניתן לקנות מחשב לילד למשפחה נזקקת בכספי מעשר, כמו כן, מה הסיבה לכך?
תשובה: אם המחשב נועד ללימודים שלו מותר לקנות מכספי מעשר. אולם אם המחשב נועד למשחקים וכדו' והשימוש לצרכי הלימודים יהיה שולי ומזערי, עדיף לקנות דברים אחרים שיותר נצרכים לילד.
שאלה: נישואין לבת מאמה יהודיה: האם מותר לי להינשא לחברתי, שאביה אינו יהודי ואמה יהודיה?
תשובה: בנידון שאלתך מבואר בשולחן ערוך חלק אבן העזר בסימן ד', סעיף ה' וסעיף י"ט, שגוי שבא על בת ישראל הולד כשר אולם פגום הוא לכהונה. משמעות הדברים היא שמותר לך להתחתן עם אותה בחורה רק בתנאי שהינך ישראל ואינך כהן, אך אם אתה כהן אסור לך להתחתן איתה משום שהיא פגומה לכהונה. הרב אברהם אחיה שוקרון
שאלה: למנוע מחשבות רעות: יש לי מלא מחשבות רעות שאני לא שולט עליהם, על דברים רעים שקורים לאנשים שאני אוהב, מה אפשר לעשות אם זה מבחינה הלכתית? זה דחוף!
תשובה: אפשר לקרוא פסוקי ברכה בכל עת שמתעוררות מחשבות רעות. תקרא את פסוקי "ויתן לך אלוקים". פסוקים שנאמרים בכל מוצאי שבת.
שאלה: יופי או אופי: לרב אני נמצא כמה חודשים בקשר עם בחורה שטוב לנו יחד ומבחינת אופי אני מאמין שהיא טובה לי. הבעיה שאני נתקל בה מתחילה שמגיעים למראה החיצוני שהוא לא הטעם שתמיד חשבתי רציתי וגם היום אשקר לעצמי אם אגיד שהוא לא מפריע לי בכלל כמה צריך להתייחס לזה והאם זה לא סיכון שאני לוקח? עד כמה צריכה להיות משיכה ומתי אפשר להתעלם מהקול הפנימי שאומר לך שזה לא המראה שלך? ידוע שקר החן והבל היופי וידוע שאופי יותר חשוב מיופי השאלה מה עושים במידה וזה בא זה על חשבון זה. ודבר נוסף, שעדיין משום מה שבחורות אחרות והצעות אחרות מגיעות כמובן שהתשובה שלי שלילית מיידית ולאחר מכן אני שואל שאלות ומתעניין "סתם".
תשובה: לצורה חצונית אפשר להתרגל ואחר כך מה שנראה כאילו לא יפה נראה ר. ואם אתה ממשיך כבר כמה חודשים ולא מפסיק זה אות שהמראה לא נורא. תתיעץ אם אחותך או אמך מה דעתה על המראה של הבחורה. הם יעזרו לך להחליט.
שאלה: חניטה בפירות: נתקלתי הרבה פעמים במושג חניטה בהקשר של פירות. חיפשתי פירוש למלאכת החניטה, וחוץ מחניטה לגופות לא מצאתי הסבר ברור לגבי הפירות. האם הרב יכול להסביר לי בבקשה את המושג של חניטה בפרות? מה זאת המלאכה הזאת, ומה מקורה?
תשובה: חניטה זו לא פעולת אדם, אלא שלבי גידול של פרי, "התאנה חנטה פגיה". יש מחלוקת ראשונים מהי חנטה, יש אומרים שיצאת עלי כותרת, ויש אומרים נפילת עלי כותרת והתגלות הגרעין, ויש אומרים שליש גודל הפרי. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לשבת במקום של נפטר בבית כנסת : בבית הכנסת שלנו נפטר אחד המתפללים שהיה לו מקום קבוע. האם יש איסור או מגבלה אחרת למתפלל אחר בבית הכנסת לשבת במקומו מייד, אפלו בתוך השבעה או השלושים? השאלה אינה מצד דיני ממונות אלא מצד מנהג או לפי הסוד?
תשובה: אין בזה איסור, אבל נראה לי שלכבוד המתפלל רצוי להימנע לפחות בימי השבעה מלתפוש את מקומו. בפרט לחבריו או מכריו, אמנם לזר שנכנס וזקוק למקום אפשר להקל יותר.
שאלה: טלית לחזן בערבית: האם לבישת טלית בערבית אין בה משום כניסה לספק ברכות של ברכה עליה?
תשובה: יש להתכוון שהלבישה היא לא לשם מצוות ציצית אלא לנוי בעלמא.
שאלה: חסה ללא תולעים חסלט: מזה שנים אני קונה חסה חסלט בשופרסל. בתקופה האחרונה ומזה זמן רב המחיר עומד על 6.99 ש"ח לחבילה. דא עקא, פעמים רבות החבילה מכילה חסות קטנות ביותר שמשקלן זעום אבל המחיר לא משתנה. איני יודע במה "זכה" הדור הזה לדקדק דווקא בעניין התולעים, בפרט שבעבר פשוט קנו כל ירק ובדקו אותו וזהו, אולם מדוע הרבנים לא מפקחים ודורשים מהמגדלים לא להונות את הציבור, ואם יש עונה בה החסות קטנות, נא להוריד במחיר.
תשובה: מה שבררתי בעניין הוא שירק זה נמכר לפי ראש, כשגודל בין 250-350 גר' הוא המומלץ. אבל מכיוון שזה נמכר כראש אי אפשר להגיע למצב קבוע אלא צריך שיהיה מרווח בין הדברים. כמו כן, יש לפעמים נושאי כשרות שלא מאפשרים הכנסת כמות גדולה יותר של ירק. בברכת התורה והארץ הרב יהודה הלוי עמיחי מכון התורה והארץ כפר דרום אשקלון